Разам з сям’ёю трапіў у Сібір і не вярнуўся адтуль святар царквы з вёскі Горна К.Е. Будоль. Невядомы да­лейшы лёс высланных у лагеры свяшчэннаслужыцеляў А.I. Зубовіча з Лагойска, М.Г. Смірнова з Малых Бясяд, сына настаяцеля Каменскай царквы Антонія Трыдзенскага – Феафіла, які быў благачынным у Жодзіне, а таксама ўраджэнца вёскі Фільянова А.Ф. Косава, якога рука катаў адшукала далека ад родных месцаў – у г. Каломна, дзе ён жыў і служыў. А іераманаха М.Ф. Філіманюка назаўсёды адправілі ў высылку з Гараўца (вёскі Гаравец) разам са старастам мясцовага храма і актывістамі-прыхаджанамі.